(8)
 С Регламент (ЕС) 2019/1383 на Комисията (5) беше въведен преходен период за одобренията на организациите, участващи в поддържането на летателната годност, включително техническото обслужване. Преходният период изтича на 24 септември 2021 г. Като се има предвид продължаващата пандемия от COVID-19, необходимо е преходният период да бъде удължен с шест месеца, за да се избегне допълнителната тежест за отрасъла по време на кризата и да се улесни спазването на новите правила и процедури, въведени с посочения регламент.
 (9)
 Мерките, предвидени в настоящия регламент, се основават на Становище No 07/2019 (6), публикувано от Агенцията за авиационна безопасност на Европейския съюз (ЕААБ) в съответствие с член 75, параграф 2, буква б) и член 76, параграф 1 от Регламент (ЕС) 2018/1139.
 (10)
 В член 3, параграф 5 от Регламент (ЕС) No 1321/2014 се посочва датата на влизане в сила на Регламент (ЕС) 2019/1383, а в него следва да се посочва датата за началото на неговото прилагане. Следователно член 3, параграф 5 от Регламент (ЕС) No 1321/2014 следва да бъде съответно поправен.
 (11)
 В член 5, параграф 1 от Регламент (ЕС) No 1321/2014 се съдържат погрешни позовавания на съответните изисквания за квалификацията на персонала, отговарящ за сертифицирането, в част М и част CAO. Следователно член 5, параграф 1 от Регламент (ЕС) No 1321/2014 следва да бъде съответно поправен.
 (12)
 Член 8, параграф 7 от Регламент (ЕС) No 1321/2014 е идентичен с член 3, параграф 7 от посочения регламент. За да се премахне това дублиране, член 8 от Регламент (ЕС) No 1321/2014 следва да бъде поправен.
 (13)
 Следва да бъдат коригирани и някои редакторски грешки, довели до трудности при тълкуването на някои разпоредби, съдържащи се в приложения I, III, Vб и Vг към Регламент (ЕС) No 1321/2014.
 (14)
 Мерките, предвидени в настоящия регламент, са в съответствие със становището на комитета, създаден по силата на член 127 от Регламент (ЕС) 2018/1139,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) No 1321/2014 се изменя, както следва:
 (1)
 член 4 се заменя със следното:
 „Член 4
 Одобряване на организации, които участват в поддържането на летателната годност
 1. Организациите, които участват в поддържането на летателната годност на въздухоплавателните средства и компонентите за монтиране в тях, включително техническото обслужване, се одобряват, при поискване от тяхна страна, от компетентния орган в съответствие с изискванията, съдържащи се в приложение II (част 145), приложение Vв (част CAMO) или приложение Vг (част CAO), съгласно приложимото към съответните организации.
 2. Чрез дерогация от параграф 1 до 24 септември 2020 г. на организациите може, при поискване от тяхна страна, да бъдат издадени одобрения от компетентния орган в съответствие с подчасти Е и Ж от приложение I (част М). Всички одобрения, издадени в съответствие с подчасти Е и Ж от приложение I (част M), са валидни до 24 март 2022 г.
 3. Удостоверенията за одобрение на организации за техническо обслужване, издадени или признати от държава членка в съответствие със сертификационните спецификации JAR-145, посочени в приложение II към Регламент (ЕИО) No 3922/91 на Съвета (*1) и валидни преди 29 ноември 2003 г., се считат за издадени в съответствие с